
Ministru kabineta rīkojums Nr. 360
Rīgā 2026. gada 18. jūnijā (prot. Nr. 33 35. §)
Par apropriācijas pārdali
· 1. Atbalstīt apropriācijas pārdali 2026. gadā Kultūras ministrijas budžeta programmu ietvaros, lai stiprinātu Kultūras ministrijas padotībā esošo kultūras mantojuma iestāžu un Nacionālā kino centra darbinieku noturību, tai skaitā:
· 1.1. valsts budžeta programmas 19.00.00 "Profesionālā māksla" apakšprogrammas 19.03.00 "Filmu nozare" ietvaros, samazinot izdevumus subsīdijām un dotācijām 24 431 euro apmērā un palielinot izdevumus atlīdzībai 24 431 euro apmērā, lai no 2026. gada 1. jūnija stiprinātu Nacionāla kino centra kapacitāti;
· 1.2. valsts budžeta programmas 21.00.00 "Kultūras mantojums" ietvaros, samazinot izdevumus precēm un pakalpojumiem 1 187 946 euro apmērā un palielinot izdevumus atlīdzībai 1 187 946 euro apmērā, lai no 2026. gada 1. jūnija stiprinātu Kultūras ministrijas padotībā esošo kultūras mantojuma iestāžu darbinieku noturību, no tiem:
· 1.2.1. 17 797 euro  Memoriālo muzeju apvienībai;
· 1.2.2. 70 468 euro Īpaši aizsargājamam kultūras piemineklim – Turaidas muzejrezervātam;
· 1.2.3. 68 370 euro Latvijas Etnogrāfiskajam brīvdabas muzejam;
· 1.2.4. 92 961 euro Rīgas vēstures un kuģniecības muzejam;
· 1.2.5. 75 630 euro Latvijas Nacionālajam rakstniecības un mūzikas muzejam;
· 1.2.6. 166 247 euro Latvijas Nacionālajam mākslas muzejam;
· 1.2.7. 118 666 euro Latvijas Nacionālajam vēstures muzejam;
· 1.2.8. 105 427 euro Nacionālajai kultūras mantojuma pārvaldei;
· 1.2.9. 407 585 euro Latvijas Nacionālajam arhīvam;
· 1.2.10. 33 854 euro Latvijas Nacionālajai bibliotēkai;
· 1.2.11. 30 941 euro Latvijas Neredzīgo bibliotēkai.
· 2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

